جنب السور الجنوبى قلالى قديمه و فى الركن الجنوبى الشرقى المطبخ و الطاحونه القديمه و المخبز القديم و فى الشمال كان فيه صف تانى من القلالى بس اتهدم و حل مكانه بيت الضيافه الجديد اللى شيده رئيس الدير القمص بطرس سنه 1926. و الدير فيه مكتبه فيه تعتبر من اصغر مكتبات الاديره, كانت مكتبه الدير الاصليه فى الحصن و اتنقلت لمبنى خاص بيها فى الدور الارضى من بيت الضيافه الجديد, بعد كده بقت فى الحجره فوق المضيفه اللى فى لزق السور الشمالى, حتى اتعمل مكتبه ضخمه فى عهد البابا الحالى سنة 1989. حصت توسعات كتيره فى الدير فى عهد البابا شنوده التالت فى الجهه الجنوبيه ورا السور الاثرى الجنوبى, فاتعمل بيت للخلوه لاقامه الكهنه الجدد, و مبنى للضيافه بيتكون من اربع ادوار, و بقى للدير سبع بوابات و منارات فوقها الصليب, و فيه بالدير كمان مقر خاص للبابا و جنبه مخزن متحفى لحفظ آثار الدي و اترميم سور الدير و الحصن و كنيسة الانبا بيشوى تحت اشراف هيئه الآثار المصريه.